stanford-oval/wikipedia huggingface dataset:
מבני קבורה עגולים בפלמחים
תיאור האתר

המבנים, שצורתם לרוב עגולה, עשויים אבני גוויל מכורכר מקומי, וקוטרם כשניים עד שלושה מטרים. בתוך המבנים הונחו גלוסקמאות כורכר, אחת או שתיים במספר, אשר שימשו לקבורה משנית של המת. בנוסף נמצאו מבני קבורה בעלי מתאר סגלגל ומלבני. באתר נחשפו כ-50 מבנים שלרובם פתח מלבני חתום בלוח אבן הפונה לכיוון צפון, בהם נחשפו מצבות ממוקמות בתוך נישות הפונות מזרחה. המבנים מסודרים בשורות ישרות והמרווחים ביניהם רוצפו באבני כורכר קטנות, עובדות המעידות על תכנון מראש של האתר. לפי הממצאים, אתר הקבורה היה פעיל במשך כמה דורות. נחשפו ארבע-חמש שכבות של מבני קבורה. ייתכן שכל מבנה שימש כאתר קבורה של משפחה גרעינית.
סימני פולחן נוספים הם כלי חרס שנמצאו בגומחות שנחצבו סמוך למצבות, או בגומחות ששולבו בקיר לידן, במקצת המבנים. על רצפת אחד המבנים, קרוב לאחת המצבות, נמצאו סימני שרפה. גם בתוך אחד הכלים שהוצאו מהגומחות היו סימני שרפה.
תארוך המבנים לתקופה הכלקוליתית נעשה באמצעות הבזיכים שנמצאו באתר. הבזיך מהווה "מאובן מנחה" לתקופה הכלקוליתית. ייחודו של בית הקברות בנוסף למצב השתמרותו, הוא בגילוי מבני אבן לראשונה במישור החוף, שבתוכם קבורות עצמות הנפטרים בגלוסקמות כורכר.
מנהגי קבורה כלקוליתיים ידועים מאתרים רבים בישראל, כגון במערת הקבורה בפקיעין וחדרה. המאפיין העיקרי שלהם הוא קבורה בגלוסקמאות מחומרי גלם שונים, בגדלים ובעיטורים מגוונים.
ראו גם

בית הקברות מתקופת הברונזה המאוחרת בחוף פלמחים
לקריאה נוספת

עופר בר-יוסף ויוסף גרפינקל, הפרהיסטוריה של ארץ ישראל, הוצאת ספרים אריאל, ירושלים, 2008.
אמיר גורזלזני, "בית קברות מן התקופה הכלקוליתית בפלמחים-צפון", קדמוניות, בהוצאת החברה לחקירת ארץ-ישראל ועתיקותיה, שנה ל"ט, חוברת 132, תשס"ז, 2006 עמ' 94-87
אמיר גורזלזני, רונה וינטר-לבנה, אנג'לינה דגוט וואדים שוסטין, "פלמחים (צפון)". חדשות ארכאולוגיות 124, 2012.
הערות שוליים

1 2  רן שפירא, לא במערה, באתר הארץ, 24 במאי 2005
מבנה שאינו בניין

| --- | --- |

מגדל אייפל הוא מבנה שאינו בניין
 מידע כללי
 מבנים עיקריים:  מגדל אייפל
גשר שער הזהב – גשרים הם מבנה שאינם בניין
עמודי חשמל
מבנה שאינו בניין (לעיתים מכונה בקיצור מבנה) הוא מושג המתייחס לגופים או מערכות המורכבות ממספר חלקים שמתוכננים לשאת עומסי שירות (כדוגמת אנשים) לזמן קצר יחסית (שעות או ימים ספורים בדרך כלל). המושג משמש אדריכלים ומהנדסים כדי לתאר מבנים אלו.
דוגמאות למבנים שאינם בניין

אצטדיונים
עמודי חשמל
אנדרטאות
אמות מים
מתרסים
תנורים רמים
מעליות סירות
תנורי לבנים
גשרים
תחנות אוטובוס
תעלות מים
ארובות
תנורי קוק
מגדלי תקשורת
גשרים מקורים
עגורנים
סכרים
רשתות חשמל
גלגלי ענק
ביצורים
שערים
תשתיות
מרינות
מונומנטים
אסדות קידוח
מזחים
מגדלי תקשורת
כבישים
רכבות הרים
קירות תומכים
ממגורות
פנסי רחוב
בריכות שחייה
מגדלי קירור
מגדלים
שערי ניצחון
מנהרות
מגדלי מים
רציפים
יוצאי דופן

חלק מן המבנים אשר מאוישים מדי פעם ולרוב ייחשבו כמבנים שאינם בניינים, מסווגים כ-"בניינים" לצורכי חיים ובטיחות אש:
מגדלי פיקוח טיסה
בתי חרושת
קיוסקים
מגדלורים
תחנות כוח
מחסנים
ראו גם

מבנה אדריכלי
בניין
הערות שוליים

↑  International building code 2003, Country Club Hills, IL : International Code Council, ‏2002
ערך זה הוא קצרמרבנושא מבנים. אתם מוזמנים לתרום לוויקיפדיה ו.
לנדסברג על הלך

| --- | --- |
סמל לנדסברג על הלךסמל לנדסברג על הלך

 מדינה:  גרמניה גרמניה
 מדינה:  בוואריה בוואריה
 מושל:  Doris Baumgartl
 שטח:  57.91 קמ"ר
 גובה:  585 מטרים
 אוכלוסייה:  ‏
  ‑ בעיירה:  29,551 (31 בדצמבר 2022)
 קואורדינטות:  48°03′10″N 10°52′08″E﻿ / ﻿48.052769444444°N 10.868930555556°E﻿ / 48.052769444444; 10.868930555556 
 אזור זמן:  UTC+1
 http://www.landsberg.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונילנדסברג על הלך(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפונילנדסברג על הלך(למפת בוואריה רגילה) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהלנדסברג על הלך(למפת בוואריה מוגדלת) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהלנדסברג על הלך  he tabBackground:;tabBorder:#aaa;defaultTab:0;
 
לנדסברג על נהר לך (בגרמנית: Landsberg am Lech) היא עיירה בדרום-מערב בוואריה שבגרמניה, כ-65 ק"מ מערבית למינכן וכ-35 ק"מ דרומית לאאוגסבורג. לנדסברג היא בירת מחוז לנדסברג אם לך.
סקירה כללית

לנדסברג שוכנת על הדרך הרומנטית והיא מרכז אזור לכריין (אנ'), אזור הגבול בין שוואביה לבוואריה. העיירה ידועה במרכזה ההיסטורי הציורי.
לנדסברג על הלך התפתחה על דרך מלח היסטורית מרכזית שחצתה את נהר הלך. כדי להגן על הגשר, הורה הדוכס היינריך הארי במאה ה-12 להקים טירה - קסטרום לנדספורך (Castrum Landespurch) - בה נכללו יישוב וטירה ישנים יותר בשם "פטין" (Phetine). עד מהרה התפתח במקום יישוב גדול יותר, שקיבל אמנת עיירה כבר במאה ה-13.
בשנת 1315 נשרפה העיר עד תום, אך נבנתה מחדש בזכות מיקומה החשוב. בשנת 1320 הורשו תושבי לנדסברג לגבות מכסי מלח, וכך התעשרה העיירה. בשנת 1419 הוטל מס נהר, שהיווה מקור הכנסה נוסף לעיירה.
העיירה ידועה בזכות הכלא בו נכלא אדולף היטלר בשנת 1924. במהלך מאסרו הכתיב היטלר את ספרו "מיין קאמפף" לרודולף הס. תאו, תא מספר 7, הפך לחלק מהפולחן הנאצי, ומעריצים רבים הגיעו לבקרו בתקופת השלטון הנאצי בגרמניה. לנדסברג על הלך הייתה ידועה גם כעיר הנוער ההיטלראי.
בפאתי עיירה זו הוקם מחנה הריכוז קאופרינג, בו נכלאו למעלה מ-30,000 קורבנות בתנאים לא-אנושיים, שהביאו למותם של כמחציתם.
לאחר מלחמת העולם השנייה הוקם בלנדסברג אחד ממחנות העקורים הגדולים לפליטים יהודים ניצולי שואה, מחנה העקורים לנדסברג. בלנדסברג גם היה מקום ההוצאה להורג של יותר מ-150 פושעי מלחמה לאחר 1945.
בלנדסברג נולד חתן פרס נובל ארווין נהר.
גאוגרפיה > אזורים עירוניים

העיירה כוללת שלושה אזורים עיקריים: מרכז העיר העתיק ההיסטורי של לנדסברג, השוכן בין נהר לך לגדה המוגבהת; האזור שממערב ללך (קתריננפורדשטט, נויירפטינג, וסטשטט, שווייגהופזידלונג - כיום החלק הגדול ביותר בעיירה); והאזור בגדה המזרחית, באיירפורשטט (Bayervorstadt), שהתפתח מאז ראשית המאה ה-19.
ללנדסברג שייכים הכפרים זנדאו (Sandau) ופסינג (Pössing) וכן הרבעים העצמאיים לשעבר ארפטינג (Erpfting), אליגהופן (Ellighofen), פיצלינג (Pitzling) ורייש (Reisch).
מחנה הריכוז לנדסברג ומחנה עקורים

מחנה לנדסברג הוקם ב-1944 כמחנה ריכוז נאצי. באוקטובר 1944 היו במחנה יותר מ-5,000 אסירים.
המחנה שוחרר ב-27 באפריל 1945 על ידי הדיוויזיה המשוריינת ה-12 (אנ') של צבא ארצות הברית. בהוראתו של גנרל טיילור, אפשרו הכוחות האמריקניים לתקשורת לתעד את הזוועות והורו לאזרחים ולשומרים גרמנים מקומיים לצפות במתים ולקבור אותם. אזור המחנה הפך למחנה עקורים, מחנה העקורים לנדסברג, בעיקר לפליטים יהודים מברית המועצות והמדינות הבלטיות.
גילוי המחנה ושחרורו הופיעו בפרק 9: Why We Fight, של סדרת הטלוויזיה "אחים לנשק".
בדצמבר 2019 כתבה אשת האקדמיה והמתרגמת הישראלית אילנה המרמן על הקשיים שחוותה בניסיון לבקר באתר המחנה ולמצוא את האנדרטה לזכר הקורבנות. היא ציינה כי "עשרות שנים לאחר המלחמה התאמצו תושבי המקום והשלטונות להתעלם מקיומה ולהשכיח אותה".
ערים תאומות

ארצות הברית הדסון, אוהיו, ארצות הברית (מ־1984)
צרפת סן-לורן-דו-ואר, צרפת (מ־1986)
אנגליה בושי, אנגליה (מ־1989)
איטליה רוקה די פאפה, איטליה (מ־1989)
גרמניה ואלדהיים, גרמניה (מ־1990)
הונגריה שיופוק, הונגריה (מ־2002)
ספורט

לנדסברג היא ביתם של מועדוני הספורט הבאים:
| מועדון | ספורט | ליגה | הוקמה |
| --- | --- | --- | --- |
| TSV לנדסברג | כדורגל | לנדסליגה באיירן | 1882 |
| Landskings Riverkings | הוקי קרח | Regionalliga Bayernliga | 2008 |
| לנדסברג X-PRESS | כדורגל אמריקאי | Regionalliga Süd | 2007 |
| DJK לנדסברג | כדורסל | Regionalliga | 1956 |
| ג'אהן לנדסברג | כדורגל | A-Klasse Oberbayern | 1923 |
| טורקספור לנדסברג | כדורגל | A-Klasse Oberbayern | - |
| סיירות לנדסברג | בייסבול | Bezirksliga באיירן | 2003 |
| לנדסברג קודיאק | סופטבול | לנדסליגה באיירן | 2009 |
| מחנה ריקודים BB-Landsberg | ריקוד | פסטיבל הריקודים של בוגי ווגי | 1987 |
לקריאה נוספת

Burgett, Daniel R. (2001). Beyond the Rhine. New York: Dell Publishing. pp. 119–134.
תומאס רייטל, Die Strafanstalt Landsberg am Lech und der Spöttinger Friedhof (1944-1958). Dokumentation Eine im Auftrag des Instituts für Zeitgeschichte München-Berlin (München: Oldenbourg 2009).
הערות שוליים

↑  Landsberg - the City of the Youth during WWII article by Anton Posset and the Citizens´Association "Landsberg in the 20th Century", see also Citizens´Association European Holocaust Memorial Foundation: „Landsberg: The City of Youth
↑  The future began at DP-Camp Landsberg article by Anton Posset. See also:This article traces the origin and history of the DP-camp Landsberg between 1945 and 1952.
↑  Original movie of the U.S. Army: liberation of the concentration camp Kaufering IV (by Landsberg Lech), in April 1945: This film and the photos, made by the U.S. Army, served as a template for Part 9 "Band of Brothers"
↑  Hammerman, Ilana (6 בדצמבר 2019). "A Picturesque Bavarian Town Shows That Germany Isn't Confronting Its Nazi Past". Haaretz. נבדק ב-6 בדצמבר 2019. {{cite news}}:  (עזרה)
| --- | --- |
בקרת זהויות :  NLI: 987007564680705171  BnF: cb12540344k (data)  GND: 4034337-6  LCCN: n83211255  MusicBrainz: 4b7193fa-48d4-4608-a2de-4d2e4ff474ce  NKC: ge760789  SUDOC: 182630269  VIAF: 312811964   WorldCat (עם VIAF): 312811964 
העיר ההיסטורית העתיקה
באיירטור, השער למינכן
לך ויר והמרכז ההיסטורי של לנדסברג על הלך
מוזיאון השואה והאי-סובלנות של ניו מקסיקו

| --- | --- |

 מידע כללי
 סוג:  מוזיאון להנצחת זכר השואה 
 מיקום:  ניו מקסיקו 
 מדינה:  ארצות הברית 
 קואורדינטות:  35°05′00″N 106°39′00″W﻿ / ﻿35.0833°N 106.65°W﻿ / 35.0833; -106.65
 www.nmholocaustmuseum.org
 he
 
מוזיאון השואה והאי-סובלנות של ניו מקסיקו
מוזיאון השואה והאי-סובלנות של ניו מקסיקו באלבקרקי, ניו מקסיקו, נוסד בשנת 1998 ונפתח בשנת 2001, על ידי ניצול השואה ורנר גלרט ורעייתו, פרנסס גלרט, גם היא ניצולת שואה, על מנת לחנך אנשים לזיכרון השואה, ועל רצח עם וצורות אחרות של אלימות שהשפיעו על אנשים ברחבי העולם.
בנוסף לגישה לקהל הרחב, המוזיאון מעניק סיורים לתלמידי בתי ספר, ומציע הדרכות למורים ולמנהלי בתי ספר בנושאי חוסר סובלנות ומניעת שנאה, ומארח קבוצות דיון חודשיות. המוזיאון פונה לכל הקהלים באזור ולא רק לאוכלוסייה ספציפית.
בשל האופי הרגיש והגרפי של המוצגים, המוזיאון ממליץ לא להביא למוזיאון ילדים מתחת לגיל 11.
בפרק הפיילוט של שובר שורות שימש המוזיאון כחנות בגדים.
מוצגים

התערוכות הן עבודה של מתנדבי המוזיאון, והן משתנות.
בין תערוכות השואה:
אמנות השואה
שחרור בוכנוולד
הצלת יהודי בולגריה
עבדות ילדים
ניצולי דכאו
הצלת יהודי דנמרק
עבדות פלוסנבורג
העתק שער מחנה ריכוז
ניסויים בבני אדם על ידי הנאצים
מזכרות נאציות
משפטי נירנברג
תצלומים של אסירים שניצלו
תערוכת מצילים
מורשת סוניה (האמנות של סוניה פישרובה, שנהרגה באושוויץ ב-18 במאי 1944)
בולי שואה
בין התערוכות האחרות:
סיקור תקשורתי של שנאה וחוסר סובלנות
רצח העם הארמני
רצח העם היווני-פונטי
רצח העם אינדיאני
רצח העם ברואנדה
הערות שוליים

↑  Official website
↑  About Us – New Mexico Holocaust & Intolerance Museum (באנגלית אמריקאית)
↑  Sonja's Legacy Foundation
לורנס לסיג

| --- | --- |

 לידה:  3 ביוני 1961 (בן 63) ראפיד סיטי, ארצות הברית 
 ענף מדעי:  דין 
 מקום לימודים:  בית הספר למשפט של ייל (1989)  אוניברסיטת קיימברידג'  בית הספר וורטון  טריניטי קולג'  Loyalsock Township High School 
 מוסדות:  אוניברסיטת הרווארד  אוניברסיטת שיקגו  אוניברסיטת סטנפורד 
 פרסים והוקרה:  פרס ובי למפעל חיים (2014)  Scientific American 50 (2002)  פרס ברלין (2007)  פרס FSF לקידום תוכנה חופשית (8 בפברואר 2003) 
 lessig.org
 
ריאיון עם לורנס לסיג - 2009 (באנגלית)
לורנס לסיג (באנגלית: Lawrence Lessig‏; נולד ב-3 ביוני 1961 בדקוטה הדרומית) הוא משפטן ופעיל חברתי ופוליטי אמריקאי. ממייסדי ה-Creative Commons. הוא פרופסור בבית הספר הרווארד למשפטים. לפני הצטרפותו להרווארד לימד בבית הספר למשפטים של אוניברסיטת סטנפורד, שם הקים את "המרכז לאינטרנט וחברה", ובבית-הספר למשפטים של אוניברסיטת שיקגו.
פעילות

לסיג ידוע בביקורתו כלפי הרחבת המושג זכויות יוצרים.
כמו כן, נודע כמטיף ל"תרבות חופשית" ולחופש המידע, וכראש החץ לענייני זכויות יוצרים בכלל ובעידן האינטרנט בפרט. ובבחינת נאה דורש נאה מקיים - את ספריו: "Free Culture" ו-"The Future of Ideas", ניתן להשיג בחינם ברשת. כאשר לסיג הוציא את ספרו "Free Culture", אף על פי שניתן היה להורידו בחינם מהרשת, טיפס הספר לרשימת רבי המכר של אמזון.
מיזם נוסף של לסיג, הוא פרסום ספרו "Code and other Laws of Cyberspace" באתר מבוסס ויקי; בעזרתם של מתנדבים הוא מנסב לשדרג את הספר ולעדכנו באתר בהתאם לתקופה. על כן מכונה המיזם "Code v2".
ב-2005 לקח לסיג חלק באירוע ההשקה של מיזם ה-Creative Commons בישראל, באוניברסיטת חיפה.
בשנת 2014 זכה בפרס Webby על מפעל חיים על עבודתו פורצת הדרך בהקמת Creative Commons.
השכלה

בעל תואר ראשון בכלכלה ובניהול (B.Sc) מאוניברסיטת פנסילבניה. בנוסף, תואר שני בפילוסופיה מאוניברסיטת קיימברידג' ותואר במשפטים מאוניברסיטת ייל.
אקטיביזם בתחום מחשבים ואינטרנט > "הקוד הוא החוק"

המושג "קוד" קיים בתחום מדעי המחשב (קוד מקור), וגם בתחום המשפטים (קודיפיקציה). בספרו "Code and other Laws of Cyberspace" מתאר לסיג את הדרכים בהן ניתן לרתום את אותו ה"קוד", בשני מובניו, כדי לשלוט ולהשפיע על החברה בצורה טובה יותר.
אקטיביזם בתחום מחשבים ואינטרנט > רפורמה חקיקתית

אף על פי שלסיג הוא בעל השקפת עולם אשר מתנגדת לרגולציה, לטענתו יש צורך ממשי בשינוי החקיקה הנוגעת לזכויות יוצרים.
לסיג לקח חלק פעיל במאבק נגד חוק הארכת זכויות יוצרים לתקופה של 75 שנים. הוא הציע כי חוק הגנת זכויות היוצרים יהיה תקף רק לתקופה של 5 שנים. בצורה הזו, יצירות רבות הן מקצועיות והן עצמאיות, יהפכו זמינות ונגישות יותר לקהל הרחב בפרק זמן קצר יותר.
אקטיביזם בתחום מחשבים ואינטרנט > תרבות חופשית

בשנת 2002, לסיג קיבל את פרס קידום התוכנה החופשית, מקרן התוכנה החופשית (FSF). ב-28 במרץ 2004 הוא נבחר לוועד המנהל של אותה הקרן. כמו כן, ב-2006 נבחר לסיג לאקדמיה האמריקאית לאמנויות ולמדעים.
לסיג הציע את המושג "תרבות חופשית" ותמך בתוכנות מחשב חופשיות ומרחב פתוח בנאומו בוועידת אוריילי ב-2002. מחצית מנאומו עסק בפטנטים של תוכנות, המהווים לפי תפישתו איום מתמיד על חדשנות ותוכנות המחשב הפתוחות.
בשנת 2006 הצטרף לסיג לוועד היועצים של הפרויקט הדיגיטלי העולמי. ב-2009 טען שמכיוון ששבעים אחוזים מהדור הצעיר מחזיק בתוכן דיגיטלי ממקור לא חוקי, החוק צריך להשתנות. לסיג מחזק את תופעת האומנות החובבנית בעולם הדיגיטלי: "ישנו מעמד שונה ליוצר המתחיל בעולם הדיגיטלי, הטכנולוגיה מאפשרת לפרץ שונה ומיוחד של יצירתיות להתרחש".
אקטיביזם בתחום מחשבים ואינטרנט > נייטרליות הרשת

לסיג תומך בעקרון נייטרליות הרשת. בשנת 2006 הוא העיד בשימוע שנערך בסנאט האמריקאי שעסק בנייטרליות הרשת, והציע לאסור את התופעה בה ספקי תוכן משלמים סכומים שונים לספקי אינטרנט על מנת לתפוס רוחב פס גדול יותר. לטענתו, חסימה או הגבלה של פרוטוקולי תקשורת מסוימים על ידי ספקיות אינטרנט פוגעת בחדשנותם של התכנים ברשת. על פי לסיג, יש למנוע מצב בו חברות גדולות בעלות משאבים כלכליים בלתי מבוטלים, רוכשות רוחב פס גדול יותר, ובכך מחסלות את הסיכויים של חברות קטנות דלות אמצעים להפיץ את התכנים שלהם ברשת באיכות גבוהה.
בנוסף, לסיג תומך במודל עסקי של ספקיות אינטרנט לדרישת תשלום שונה מלקוחות בהתאם למהירות הגלישה בה הם מעוניינים לגלוש.
התעללות מינית

במאי 2005, התגלה שלסיג היה קרבן להתעללות מינית כנער, על ידי מנהל בית הספר בוישור. לסיג הגיע בזמנו לפשרה עם בית הספר, תחת סודיות. הוא חשף את האירוע במהלך ייצוגו במשפט של סטודנט אחר שנפל קרבן להתעללות מינית, ג'ון הארדויק. באוגוסט 2006, הצליח לסיג לשכנע את בית המשפט העליון של ניו-ג'רזי, לצמצם את תחום החסינות באופן קיצוני.
בחירות 2016

ב-11 באוגוסט 2015 הכריז לסיג על כוונתו להתמודד לנשיאות ארצות הברית ועל הקמת ועדת גיוס כספים. הוא הכריז כי אם יצליח לגייס מיליון דולר עד יום העבודה ייכנס למירוץ במפלגה הדמוקרטית. ב-1 בספטמבר הודיע לסיג כי הצליח לגייס מיליון דולר ועל כניסתו למירוץ הדמוקרטי. עוד לפני ההכרזה פתח לסיג ערוץ יו טיוב ובו הסביר את דעותיו. בין השאר הודיע לסיג כי אם ייבחר יעביר את חוק השוויון האזרחי ואז יתפטר מתפקידו כנשיא. פרש מהמירוץ ב-2 בנובמבר של אותה השנה, לאחר שסקרים הראו כי התמיכה בו בקושי עומדת על 1%.
לאחר ניצחונו של דונלד טראמפ בבחירות, קרא לסיג לחבר האלקטורים לא לבחור בו אלא בהילרי קלינטון מאחר שזכתה לרוב בקרב כלל המצביעים.
ספריו

Code and other Laws of Cyberspace, 2000
The Future of Ideas, 2001 (המהדורה האלקטרונית של הספר להורדה בחינם)
Free Culture, 2004 (המהדורה האלקטרונית של הספר להורדה בחינם)
Code: Version 2.0, ‏ 2006
Remix: Making Art and Commerce Thrive in the Hybrid Economy, ‏ 2008
Republic, Lost: How Money Corrupts Congress -- and a Plan to Stop It, ‏ 2011
One Way Forward: The Outsider's Guide to Fixing the Republic, ‏ 2012
America, Compromised (University of Chicago Press, 2018) ISBN 978-0-226-31653-6
ראו גם

יוחאי בנקלר
ריצ'רד סטולמן
קרן החזית האלקטרונית
הערות שוליים

↑  Lawrence Lessig to receive Lifetime Achievement Webby Award
| --- | --- |
בקרת זהויות :  NLI: 987007593020205171  PLWABN: 9810552203505606  BIBSYS: 33850  BNE: XX1535104  BnF: cb15010515g (data)  CANTIC: a11575931  CiNii: DA13126362  GND: 123211476  ICCU: RMSV039508  ISNI: 0000 0001 1963 719X  LCCN: no99044097  LNB: 000132075  MusicBrainz: 7150174a-c412-4599-b46c-8dac20cf0232  NDL: 00839943  NKC: js20081001001  NLK: KAC200205052  NSK: 000374744  NTA: 191978124  RERO: 02-A008825745  SUDOC: 082573379  VIAF: 40280446   WorldCat (עם VIAF): 40280446
מבצע פניקס

מבצע פניקס (באנגלית: Phoenix Program) הוא מבצע של ה-CIA, אשר נערך בזמן מלחמת וייטנאם בין השנים 1968–1972, במהלך מבצע זה נהרגו כ-26,000 וייטנאמים ונפצעו כ-81,000 איש.
במבצע מסווג זה השתמש ה-CIA ביחידות מיוחדות, ובהן הכומתות הירוקות, סיירת חיל הנחתים ויחידת אריות הים, ובמקומיים על מנת לנטרל (לתפוס, לחטוף, להרוג) אישים בווייטקונג וכך לפגוע בשרשרת הפיקודית של הארגון.
כמו כן אזרחים אשר נחשד שברשותם נמצא מידע על הוייטקונג נחטפו ועונו למוות במטרה לחילוץ המידע.
מפקד בווייטקונג אמר לאחר המלחמה שבמבצע נהרגו בעיקר אזרחים ולא אנשי וייטקונג, אך מבצע זה החליש את הווייטקונג.
הערות שוליים

↑  ליאור אסטליין, כך פועלת יחידת החיסול 373 של צבא ארה"ב באפגניסטן, באתר הארץ, 2 בספטמבר 2010.
↑  שי לוי, ‏מעבר לקווי האויב: הכירו את הקומנדו של המארינס, באתר ‏מאקו‏, 29 באפריל 2012.
↑  מרק באודן, "התרסקות במוגדישו",הוצאת משרד הביטחון, 2002, עמוד 30.
| --- | --- |
בקרת זהויות :  LCCN: no2010133855  NARA: 10675263   WorldCat (עם LCCN): no2010-133855 
ערך זה הוא קצרמרבנושא היסטוריה צבאית ובנושא וייטנאם. אתם מוזמנים לתרום לוויקיפדיה ו.
מאריה פרטנה

| --- | --- |

 לידה:  2 ביולי 1986 (בת 38) ליגנוסה, אסטוניה הסובייטית 
 מדינה:  אסטוניה 
 השכלה:  אוניברסיטת טרטו  Lüganuse School 
 
מאריה פרטנה (באסטונית: Maarja Pärtna; נולדה ב-2 ביולי 1986) היא משוררת, עורכת, מתרגמת ועיתונאית אסטונית.
ביוגרפיה

פרטנה נולדה בשנת 1986, בכפר ליגנוסה הנמצא במחוז אידה-וירו שבצפון-מזרח אסטוניה. פרטנה גדלה בבית כפרי ששכן בסביבה מתועשת, ולימים נסעה ללמוד שפה וספרות אנגלית באוניברסיטת טרטו שבמזרח ארצה, שם גם השתקעה בתום לימודיה. כיום היא עוסקת בעיקר בכתיבה ספרותית ועיתונאית, בתרגום מאנגלית לאסטונית, במו"לות ובעריכה לשונית וספרותית. ספר ביכוריה ראה אור בשנת 2010, והמשוררת זכתה על יצירתה לעת עתה בחמישה פרסים יוקרתיים. פרטנה פרסמה לפי שעה ארבעה ספרי שירה: "בשורש העשבים" (2010), "מפתנים וגבעולים" (2013), "בהכנה" (2014) ו"וִיוַרְיוּם" (2019). תשעה משיריה התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי. אנתולוגיה זאת ראתה אור בהוצאת כרמל בשנת 2021.
עבודותיה

Rohujuurte juures (2010)
Läved ja tüved (2013)
Saamises (2015)
Vivaarium (2019).
לקריאה נוספת

רמי סערי (עורך ומתרגם), כובעים וכפפות – אסופת משוררים אסטונים צעירים, הוצאת כרמל, 2021, עמודים 137–148.
לודוויג פון קכל

| --- | --- |

 לידה:  14 בינואר 1800 קרמס, אוסטריה 
 פטירה:  3 ביוני 1877 (בגיל 77) וינה, האימפריה האוסטרו-הונגרית 
 מקום קבורה:  בית הקברות המרכזי בווינה 
 מקום לימודים:  אוניברסיטת וינה 
 יצירות ידועות:  רשימת קכל 
 
לודוויג אלואיס פרדיננד ריטר פון קכל (בגרמנית: Ludwig Alois Friedrich Ritter von Köchel; ‏14 בינואר 1800 - 3 ביוני 1877) היה מוזיקולוג, סופר, מלחין, בוטניקאי ומוציא לאור. נודע בעיקר בכך שקיטלג את יצירותיו של מוצרט, ועל שמו נקרא "מספור קכל" המציין את מספר היצירה בקטלוג.
חייו

קכל נולד בעיירה שטיין (Stein) שבקרמס, השייכת למדינת אוסטריה התחתונה. הוא למד משפטים בווינה ובמשך 15 שנה היה המחנך של ארבעת בניו של הארכידוכס קרל. הגמול לו זכה ממעבידו היה תואר אבירות וסכום כסף נאה, שאיפשר לו להקדיש את שארית חייו למחקר. הוא ביצע מחקרים מרשימים לזמנו בבוטניקה בצפון אפריקה, חצי האי האיברי, בריטניה, נורדקאפ ורוסיה.
נוסף על עיסוקו בבוטניקה, הוא גילה עניין בגאולוגיה ומינרלוגיה, אך גם אהב מוזיקה והיה חבר באוניברסיטת מוצרטיאום אשר בזלצבורג.
בשנת 1862 פרסם את רשימת קכל - רשימה כרונולוגית-נושאית של כל יצירותיו של מוצרט. הקטלוג היה הראשון בקנה מידה שכזה ואיכותו הייתה גבוהה ושיקפה למדנות והבנה. מאז פרסומו עבר הקטלוג מספר שינויים. כיום נוהגים להתייחס ליצירותיו של מוצרט לפי המספור בקטלוג, המוכר כ"מספר קכל" (K, ראו אופוס). כך למשל, הסימפוניה מס' 41 ("יופיטר") של מוצרט היא K.551.
קכל גם ארגן את יצירותיו של מוצרט לכדי 24 קטגוריות ששימשו את בית ההוצאה לאור Breitkopf & Härtel כאשר פרסמו את המהדורה השלמה של יצירותיו של מוצרט, בין השנים 1877 עד 1905 (יוזמה שמומנה בחלקה על ידי קכל עצמו).
קכל מת מסרטן בגיל 77 בווינה.
מאריוס סטקנביצ'יוס

מאריוס סטקנביצ'יוס (בליטאית: Marius Stankevičius; נולד ב-15 ביולי 1981) הוא כדורגלן עבר ליטאי ששיחק בעמדת המגן הימני.
קריירת מועדונים

סטקנביצ'יוס התחיל את הקריירה שלו במחלקת הנוער של אקנראס. בשנת 1998 ערך את הופעת הבכורה שלו בקבוצה הבוגרת. עד מהרה, הפך סטקנביצ'יוס לשחק הרכב בקבוצה וזכה עמה פעמיים בגביע ופעם אחת בתואר האליפות.
בשנת 2001 חתם בברשה מהסרייה א'. כעבור שנה הושאל לקוזנצה מהסרייה ב' ובתום התקופה שלו בקבוצה חזר לברשה והפך לשחק הרכב במועדון. בשנת 2007 שחטאר דונצק מליגת העל האוקראינית, אך המעבר לא יצא לפועל.
בשנת 2009 חתם בסמפדוריה. בינואר 2010 הושאל לסביליה מהלה ליגה והפך לכדורגלן הליטאי השני שמשחק בליגה אחרי אדגראס ינקאוסקאס. הוא זכה עם הקבוצה בגביע המלך הספרדי בסיום העונה. בקיץ 2010 הושאל לוולנסיה עד לסיום העונה. בשנת 2011 הצטרף ללאציו במדיה שיחק שנתיים.
בקיץ 2013 חתם בגזיאנטפספור מליגת העל הטורקית. כעבור שנה חתם בהנובר 96. בהמשך הקריירה שיחק גם בקורדובה, רובור סיינה וקרמה.
קריירה בינלאומית

בשנת 2001 ערך את הופעת הבכורה שלו בנבחרת ליטא בניצחון 2-5 נגד אסטוניה. ב-30 במרץ 2005 הבקיע את שער הבכורה שלו בנבחרת בתיקו 1-1 נגד בוסניה והרצגובינה.
בשנת 2012 הפך לקפטן, תואר בו החזיק עד ספטמבר 2013.
תארים

ליגת העל הליטאית: 1998, 2000
הסופר קאפ הליטאי: 2000
גביע המלך הספרדי: 2009/2010
קופה איטליה: 2012/2013
הכדורגלן הליטאי של השנה: 2008, 2009
מוזיאון השואה של מלבורן
ראו גם

השרות למען זיכרון השואה באוסטריה
המוזיאון היהודי של אוסטרליה
הערות שוליים

↑  Melbourne Holocaust Museum site
↑  About us, Melbourne Holocaust Museum (באנגלית אמריקאית)
1 2 3  Our History, Melbourne Holocaust Museum (באנגלית אמריקאית)
↑  Andrew Markus, Miriam (Mina) Fink (1913–1990), Canberra: National Centre of Biography, Australian National University. (באנגלית)
↑  "Mina Fink". Melbourne Holocaust Museum (באנגלית). נבדק ב-2023-01-03.
↑  Melbourne, The University of. "Fink, Miriam - Woman - The Encyclopedia of Women and Leadership in Twentieth-Century Australia". www.womenaustralia.info (באנגלית בריטית). נבדק ב-2023-01-03.
↑  Hibbert, Meg (2022-07-23). "In Conversation with Kerstin Thompson of Kerstin Thompson Architects". Melbourne Holocaust Museum (באנגלית). נבדק ב-2023-03-21.
↑  Team, Education (2020-03-18). "March 18 2020: COVID-19 Update". Melbourne Holocaust Museum (באנגלית). נבדק ב-2023-03-21.
↑  Simons, Robbie (2022-06-15). "Innovative exhibition focusses on child survivors of the Holocaust". Melbourne Holocaust Museum (באנגלית). נבדק ב-2023-03-21.
↑  tahneyf (2022-03-28). "New memorial garden to feature reinstalled 'Pillars of Witness'". Melbourne Holocaust Museum (באנגלית). נבדק ב-2023-03-21.
1 2  Jonathan, Einsatzstellen, Österreichischer Auslandsdienst (ב־)
מאריוש לבנדובסקי

מריוס לבנדובסקי  (בפולנית: Mariusz Lewandowski; נולד ב-18 במאי 1979 בלגניצה) הוא כדורגלן עבר פולני ששיחק בעמדת הקשר בסבסטופול מליגת העל האוקראינית ובנבחרת פולין.
ביוגרפיה

לבנדובסקי התחיל את קריירת הכדורגל שלו בזגלביה לובין ב-1996. בשנת 2000 הצטרף לדיסקובוליה גרודז'יסק, בה היה שחקן קבוע בהרכב. בשנה אחת במדי הקבוצה ערך 40 הופעות בליגה. לאחר מכן, עבר לשחטיור דונצק, ועזר לה לזכות במספר רב של תארים מקומיים (4 אליפויות אוקראינה ו-4 גביעי אוקראינה), ואף בגביע אופ"א ב-2009, לאחר ניצחון במשחק הגמר על ורדר ברמן, 2-1 בהארכה.
לבנדובסקי החל לייצג את מדינתו ב-2002. הוא נכלל בסגל נבחרת פולין במונדיאל 2006 וביורו 2008, בהם נבחרתו לא הצליחה לעבור את שלב הבתים. במוקדמות מונדיאל 2010 לא הצליחה נבחרתו להעפיל לטורניר, וסיימה במקום הלפני-אחרון בבית. לבנדובסקי הבקיע בקמפיין זה שני שערים.